CELEX: 32012D0127(01)
Language: ro
Date: 2012-01-26 00:00:00
Title: Decizia Comisiei din 26 ianuarie 2012 privind instituirea Grupului de experți pentru guvernare electronică

27.1.2012   
            
            
               RO
            
            
               Jurnalul Oficial al Uniunii Europene
            
            
               C 22/7
            
         DECIZIA COMISIEI
   din 26 ianuarie 2012
   privind instituirea Grupului de experți pentru guvernare electronică
   2012/C 22/04
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:
   
               (1)
            
            
               După cum se indică în Comunicarea Comisiei intitulată „Planul european de acțiune privind guvernarea electronică 2011-2015” (denumit în continuare „planul de acțiune privind guvernarea electronică” (1)), „Statele membre sunt pe deplin angajate în direcția priorităților politice ale Declarației de la Malmö” (2). De asemenea, acestea au invitat Comisia Europeană să organizeze guvernanța comună a planului de acțiune respectiv care să permită participarea activă a statelor membre în punerea în aplicare a acestuia. În concluziile sale din mai 2011 (3), Consiliul a aprobat planul de acțiune privind guvernarea electronică și acțiunile prevăzute de acesta.
            
         
               (2)
            
            
               Astfel, Comisia trebuie să instituie un grup de experți compus din autoritățile competente ale statelor membre care sunt responsabile de domeniul guvernării electronice și să se definească sarcinile și structura acestuia.
            
         
               (3)
            
            
               Datele cu caracter personal trebuie prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (4),
            
         DECIDE:
   Articolul 1
   Comisia instituie „Grupul de experți pentru guvernare electronică”, denumit în continuare „Grupul pentru guvernare electronică”.
   Articolul 2
   Sarcini
   Grupul are următoarele sarcini:
   
               —
            
            
               să consilieze Comisia cu privire la chestiuni strategice de guvernare electronică în contextul planului de acțiune privind guvernarea electronică, precum și să ofere opinii și să sugereze modificările necesare legate de priorități, obiective și acțiuni pe baza evaluării intermediare a punerii în aplicare a planului de acțiune privind guvernarea electronică;
            
         
               —
            
            
               să asiste Comisia în definirea de obiective comune pentru statele membre în ceea ce privește măsurile relevante din planul de acțiune;
            
         
               —
            
            
               să ofere un forum pentru discuții strategice și schimb de experiență, cu participarea tuturor serviciilor implicate ale Comisiei;
            
         
               —
            
            
               să facă schimb de opinii cu privire la chestiuni legate de strategiile naționale de guvernare electronică în domeniile acoperite de planul de acțiune privind guvernarea electronică, în ceea ce privește atingerea obiectivelor acestuia;
            
         
               —
            
            
               să furnizeze un forum prin care statele membre informează Comisia cu privire la progresele înregistrate în țara lor în legătură cu punerea în aplicare a planului de acțiune.
            
         Grupul pentru guvernare electronică asigură legătura, prin intermediul Comisiei, cu Grupul la nivel înalt pentru agenda digitală, cu scopul de a asigura punerea în aplicare în condiții optime a acțiunilor de guvernare electronică.
   Grupul pentru guvernare electronică va asigura, de asemenea, legătura și coordonarea, prin intermediul Comisiei, cu Comitetul pentru Programul ISA (5).
   Articolul 3
   Consultare
   Comisia poate consulta grupul pentru guvernare electronică în legătură cu orice aspect referitor la punerea în aplicare a planului de acțiune privind guvernarea electronică.
   Articolul 4
   Componență – Numire
   (1)   Grupul pentru guvernare electronică este compus din autoritățile competente ale statelor membre. Fiecare autoritate a unui stat membru desemnează un reprezentant la nivel înalt. Reprezentanții sunt responsabili pentru strategiile naționale de guvernare electronică și în măsură să asigure o coordonare corespunzătoare între autoritățile publice naționale implicate în diferitele domenii reglementate de planul de acțiune privind guvernarea electronică. Reprezentanții statelor membre pot fi însoțiți de colegi în funcție de subiectul discutat, fără a se aduce atingere normelor aplicabile pentru rambursarea cheltuielilor pentru reuniuni.
   (2)   Membrii sunt numiți pe durata planului de acțiune pentru perioada 2011-2015.
   (3)   Se poate prevedea numirea unui număr de supleanți egal cu numărul de membri. Supleanții sunt numiți în conformitate cu aceleași condiții ca și membrii; supleanții înlocuiesc în mod automat membrii absenți sau indisponibili.
   (4)   Membrii care nu mai sunt în măsură să contribuie în mod eficace la deliberările grupului, care demisionează sau care nu îndeplinesc condițiile prevăzute la prezentul articol alineatul (3) sau la articolul 339 din tratat pot fi înlocuiți pentru restul mandatului lor.
   (5)   Numele reprezentanților desemnați se publică în Registrul grupurilor de experți și al altor entități similare ale Comisie (denumit în continuare „registrul”) și pe site-ul web al guvernării electronice http://ec.europa.eu/information_society/activities/egovernment/index_en.htm
   Articolul 5
   Funcționare
   (1)   Grupul pentru guvernare electronică este prezidat de un reprezentant al Comisiei.
   (2)   Reprezentantul Comisiei poate invita experți din afara grupului, având competențe specifice în legătură cu un subiect de pe ordinea de zi, pentru a participa ad-hoc la activitatea grupului. În plus, reprezentantul Comisiei poate acorda statut de observator țărilor AELS și SEE și țărilor aderente. În acest caz, autoritățile competente ale acestor țări desemnează un reprezentant la nivel înalt.
   (3)   Membrii grupurilor de experți și reprezentanții acestora, precum și experții și observatorii invitați, trebuie să respecte obligațiile privind secretul profesional prevăzute în tratate și în normele de punere în aplicare a acestora, precum și normele Comisiei privind securitatea referitoare la protecția informațiilor clasificate ale UE, stabilite în anexa la Decizia 2001/844/CE, CECO, Euratom a Comisiei (6). Dacă aceste obligații nu sunt îndeplinite, Comisia poate lua toate măsurile necesare.
   (4)   Reuniunile grupului pentru guvernare electronică se desfășoară la sediul Comisiei. Comisia asigură serviciile de secretariat. La ședințele grupului și ale subgrupurilor acestuia pot asista și alți funcționari ai Comisiei interesați de lucrări.
   (5)   Grupul adoptă propriul regulament de procedură pe baza regulamentului de procedură standard pentru grupurile de experți (7).
   (6)   Comisia publică informații relevante privind activitățile desfășurate de grup, fie prin includerea acestora în registru, fie prin intermediul unui link, inclus în registru, către un site web dedicat.
   Articolul 6
   Cheltuielile aferente reuniunilor
   (1)   Participanții la activitățile grupului nu sunt remunerați pentru serviciile prestate.
   (2)   Cheltuielile de călătorie și sejur ale participanților la activitățile grupului sunt rambursate de Comisie în conformitate cu dispozițiile în vigoare în cadrul Comisiei.
   (3)   Respectivele cheltuieli sunt rambursate în limitele creditelor disponibile alocate în cadrul procedurii anuale de alocare a resurselor.
   Articolul 7
   Aplicabilitate
   Prezenta decizie se aplică până la 31 decembrie 2015.
   
      Adoptată la Bruxelles, 26 ianuarie 2012.
      
         
            Pentru Comisie
         
         Neelie KROES
         
            Vicepreședinte
         
      
   
   
      (1)  Ref. COM(2010) 743.
   
      (2)  Ref la Declarația de la Malmö: a se vedea http://www.egov2009.se/wp-content/uploads/Ministerial-Declaration-on-eGovernment.pdf
   
      (3)  Concluziile Consiliului în legătură cu planul european de acțiune privind guvernarea electronică 2011-2015; A 3093-a reuniune a Consiliului Transport, Telecomunicații și Energie – doar componenta Telecomunicații – Bruxelles, 27 mai 2011.
   
      (4)  JO L 8, 12.1.2001, p. 1.
   
      (5)  ISA (Interoperability Solutions for European Public Administrations): Programul privind „Soluții de interoperabilitate pentru administrațiile publice europene”, Decizia nr. 922/2009/CE.
   
      (6)  Decizia Comisiei din 29 noiembrie 2001 de modificare a regulamentului său de procedură (JO L 317, 3.12.2001, p. 1).
   
      (7)  Anexa IV la SEC(2010) 1360.